У поређењу са ранијим периодима османске историје, територија царства остала је релативно стабилна, протежући се од Алжира на западу до Ирака на истоку и од Арабије на југу до Мађарске на северу. У другој половини владавине Сулејмана Величанственог (1520–1566), темпо проширења се успорио, док су Османлије покушавале да консолидују огромне територије освојене између 1514. и 1541. године, али освајања нису престала. Након склапања мира са Аустријом 1568. године, Османлије су покренуле Млетачко-турски рат, освајајући Кипар и већи део Далмације. Поморска кампања довела је до освајања Туниса од Шпанаца 1574. године а примирје је потписано 1580. године.